கேள்வி: க. இரா. பழனிசுவாமி பற்றி நீங்கள் என்ன அறிந்துள்ளீர்கள்?
பதில்: கள்ளிப்பட்டி இராமசாமி பழனிசுவாமி (''K. R. Palaniswamy'') என்பவர் பத்மசிறீ விருதுபெற்ற இந்திய இரைப்பை குடல் மருத்துவர் ஆவார். மருத்துவக் கல்வியாளர் மற்றும் எழுத்தாளரான பழனிசுவாமி சென்னை அப்போலோ மருத்துவமனை மூத்த ஆலோசகர் ஆவார். இவர் இந்தியன் இரைப்பைக் குடலியல் சமூகத்தின் முன்னாள் தலைவர் (2004-05) மற்றும் அதன் தமிழ்நாடு பிரிவின் புரவலர் ஆவார்.
கேள்வி: க. இரா. பழனிசுவாமி - கல்வி & பணி பற்றி விளக்கவும்.
பதில்: பழனிசுவாமி, 1972-ல் கர்நாடக மாநிலம் தாவண்கரே ஜே. ஜே. எம். மருத்துவக் கல்லூரியில் (மைசூர் பல்கலைக்கழகம்) இளநிலை மருத்துவப் பட்டம் பெற்றார். இதன் பிறகு, 1977-ல் பொது மருத்துவத்தில் முதுநிலைப் பட்டத்தையும், 1981-ல் இரையகக் குடலியவியல் பட்டங்களைச் சென்னைப் பல்கலைக்கழகம் மூலம், பேராசிரியராகப் பணியாற்றிக்கொண்டே பெற்றார். 1986-ல், உதவிப் பேராசிரியராகப் பணிபுரிந்தபோது, சென்னையில் உள்ள இசுடான்லி மருத்துவக் கல்லூரி பேராசிரியராகப் பணியமர்த்தப்பட்டார். இங்கு இவர் இரைப்பை குடல் மருத்துவர் துறையை நிறுவினார். இரைப்பைக் குடலியல் குறித்துப் பல கட்டுரைகளை எழுதியுள்ள பழனிசாமி, 1986 முதல் 1996 வரை சஞ்சய் காந்தி முதுகலை மருத்துவ அறிவியல் கழகத்தின் கல்வி வாரியத்தின் உறுப்பினராகவும், 1997-ல் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் உறுப்பினராகவும் பணியாற்றினார். 1986-ல் ஜெர்மனிக்கும் 1987-ல் சோவியத் ஒன்றியத்திற்கும் கல்வி பரிமாற்ற திட்டங்களுக்கான இந்தியப் பிரதிநிதி குழுவின் உறுப்பினராகவும் செயல்பட்டுள்ளார். 2014-ல் ''இந்திய இரைப்பை குடலியல் மருத்துவ சமூகத்தின் இடைக்கால மாநாட்டிற்குத்'' தலைமை தாங்கி நடத்தினார். இவர் இந்திய உறுப்பு மாற்று அறுவை சிகிச்சை சங்கத்தின் தேசிய பேராசிரியராகவும் பணியாற்றுகிறார்.
கேள்வி: க. இரா. பழனிசுவாமி - குடும்பம் என்பது என்ன?
பதில்: பழனிசுவாமியின் மனைவி பெயர் பத்மினி என்பதாகும். இவர்கள் சென்னையில் வசித்து வருகின்றனர்.